Arthur Cox

Arthur Cox (født 14. desember 1939 i Southam, Warwickshire, England) er en tidligere engelsk fotballmanager. Han var manager for tre engelske fotballklubber i perioden 1976 til 1993. 

 Biografi 
Arthur Cox startet som juniorspiller i Coventry City, men da han var 18 år var hans spillerkarriere over på grunn av et beinbrudd. Dermed valgte han å satse på treneryrket og han var ungdomstrener i Coventry før han hadde fylt 20 år. Senere jobbet han som trener i Walsall, Aston Villa, Halifax Town og Preston North End. På 70-tallet var Cox assisten til Bob Stokoe i Sunderland, og i denne jobben fikk han han med seg lagets triumf i den engelske FA-cupen i 1973. Deretter ble det et kort opphold i tyrkiske Galatasaray før han fikk sin første jobb som manager for en engelsk klubb i 1976. 

I oktober 1976 overtok Arthur Cox jobben som manager for Chesterfield som på den tiden spilte i engelsk 3. divisjon. I de fire sesongen han var sjef for klubben fra Derbyshire hadde klubben både gode og dårlige sesonger. I 1978/79 sesongen ble laget nummer 20 med fire flere poeng enn Peterborough United som rykket ned, mens de året etter ble nummer 4, kun ett poeng bak Sheffield Wednesday som rykket opp. I september 1980 ble Newcastle United hans neste arbeidsgiver, og i 1983/84 sesongen rykket laget opp til den øverste divisjonen i engelsk fotball. På grunn av uenigheter i forbindelse med kontrakten hans valgte han overraskende å si opp stillingen for nyopprykkede Newcastle United den 24. mai 1984, og kun fire dager etter var han Derby Countys neste manager. Denne klubben hadde nettopp rykket ned til den engelske 3. divisjonen da Cox overtok jobben, og i løpet av hans tid som manager her fikk han med seg opprykk til 2. divisjon i 1986, opprykk til 1. divisjon i 1987 og en 5.-plass i 1. divisjon i 1989. Deretter gikk det ikke like bra for Arthur Cox, og i 1991 rykket klubben ned fra 1. divisjon. Ryggproblemer var avgjørende årsak til at han sa opp jobben som manger for Derby i oktober 1993.

Selv om Arthur Cox ikke hadde flere jobber som manager var han fortsatt involvert i engelsk fotball etter tiden i Derby County. Som manager i Newcastle tidlig på 80-tallet hadde han Kevin Keegan i sin spillergruppe, og da Keegan var manager for Newcastle, Fulham og Manchester City var Cox en av hans medarbeidere. Også når Keegan var landslagssjef for  var Arthur Cox i hans støtteapparat. 

Sommeren 2004 pensjonerte Arthur Cox seg fra engelsk fotball, men han gjorde et lite comeback i forbindelse med Ted McMinns veldedighetskamp den 1. mai 2006. Dette var en kamp mellom Derby Legends og Rangers Legends der Cox var manager for Derbys lag.

 Karriere som fotballmanager 
KlubbPeriodeKamperSeireUavgjortTapChesterfield10/1976 - 09/1980185694967Newcastle United09/1980 - 05/1984169764251Derby County05/1984 - 10/1993453184108161

 Meritter 

 Manager 
 Rykket opp fra 2. divisjon til 1. divisjon med Newcastle United i 1984.
 Rykket opp fra 3. divisjon til 2. divisjon med Derby County i 1986. 
 Vant 2. divisjon og rykket opp til 1. divisjon med Derby County i 1987. 

 Referanser 

 Kilder 
 Mortimer, Gerald (2004): The Who´s Who of DERBY COUNTY.  Breedon Books Publishing, Derby. ISBN 1-85983-409-4 
 Rollin, Jack (1998): ROTHMANS BOOK OF FOOTBALL RECORDS.  Headline Book Publishing, London. ISBN 0-7472-1954-0

 Eksterne lenker 


Kategori:Engelske fotballtrenere
Kategori:Fotballtrenere for Chesterfield FC
Kategori:Fotballtrenere for Newcastle United FC
Kategori:Fotballtrenere for Derby County FC
Kategori:Personer fra distriktet Stratford-on-Avon i Warwickshire